Baaienaars gesels oor die begrotingsrede | News24
Baaienaars gesels oor die begrotingsrede
Jabulani Dube (straatsmous): “Ek het nie eintlik ’n vaste werk nie, en moet reeds my gordel om my beursie stywer trek. Ek dink Gordhan kon meer op ons onderwys fokus. In Ethiopië betaal studente minder as R100 vir klasgeld, hoekom kan ons in Suid-Afrika nie klasgeld verminder nie?”
Brian Mhlambi (straatsmous): “Ek dink die regering moet meer fokus op minderbevoorregtes, want hoe op aarde kan ’n pensioenaris op ’n staatspensioen leef? As ek kon, sou ek vir Gordhan vra of parlements-lede met dieselfde bedraggie hul maandelikse behoeftes kan koop.”
Inge Neethling (onderwyser): “As ek eerlik moet wees sal ek sê die begroting was ontstellend. Ons ekonomie ly nou al vir so lank en ons hoop altyd vir die beste, jaar in en jaar uit. Maar ons kry min of meer dieselfde ant- woorde tydens die begroting.”
Charlene Warren (onderwyser): “Ek bekommer my altyd oor die pensioenarisse wat met so min moet klaar- kom. Sommige van hulle het geen kinders nie en bly in ’n ouetehuis wat vreeslik duur kan wees.”
Maschuda Esoup (handelsbestuurder): “Omdat meeste van ons vertroue verloor het in President Jacob Zuma, wil ons eers aksie sien voordat ons glo dat daar enige goeie verandering sal wees. Die styging in kospryse sal my beslis raak, ek bestee reeds baie op maandelikse benodigdhede.”
Preggy Pillay (loodgieter): “Ek glo dat die regering meer kan doen omtrent die minderbevoorregtes wat met so min moet klaarkom. Hulle kan minder bestee en ook ontslae raak van die vele partye in die parlement. Dié geld kan bestee word op die mense in ons land wat dit die meeste benodig.”
Tinus Boshoff (verkoopsverteenwoordiger): “Ek stem saam met die begroting, maar ek dink die regering moet meer aandag skenk aan ons onderwysstelsel en gesondheidstelsel. Hulle moet ook mense aanstel wat ons as ’n land kan opbou en nie afbreek nie.”